Diari Oficial de la Generalitat Valenciana


Sumari del DOGV 495, del 29-12-1986 (1986/807851)

ORDRE d'1 de desembre de 1986, de la Conselleria d'Economia i Hisenda, per la qual s'acorda l'adquisició per la Generalitat Valenciana, d'un immoble situat a Alacant, en el número seixanta del carrer de Sant Ferran amb xamfrà a l'Avinguda del Doctor Gadea i al carrer Rafael Terol.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   495

Data del DOGV
:   29-12-1986

Secció del DOGV
:   ALTRES DISPOSICIONS

Número del document
:   1986/807851


Data del document
:   01-12-1986

Organisme emissor
:   Conselleria d'Economia i Hisenda

Tipus de document
:   Ordre

Ordre d'1 de desembre de 1986, de la Conselleria d'Economia i Hisenda, per la qual s'acorda l'adquisició per la Generalitat Valenciana, d'un immoble situat a Alacant, en el número seixanta del carrer de Sant Ferran amb xamfrà a l'Avinguda del Doctor Gadea i al carrer Rafael Terol.  
Amb la finalitat de dotar a la Generalitat Valenciana d'un edifici de representació en la ciutat d'Alacant, es considera aconsellable i procedent l'adquisició de l'immoble situat en el número seixanta del carrer de Sant Ferran amb xamfrà a l'Avinguda del Doctor Gadea i al carrer Rafael Terol d'aquesta ciutat . D'altra banda, aquesta adquisició suposa la recuperació per al Patrimoni de la Generalitat Valenciana, d'un immoble amb connotacions histÒrico- artístiques, que en l'actualitat presenta greus problemes de deterioració.   
En atenció d'aquests motius, d'acord amb el que disposa l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat, i amb la valoració tècnica prèvia i oportuna i els informes del Servei de Patrimoni i de la Intervenció General.   
ORDENE:   
Article 1r  
S'acorda l?adquisició mitjançant contractació directa a títol onerós i en virtut de compra-venda, de l'immoble següent:   
- Casa ubicada en el número seixanta del carrer de Sant Ferran de la ciutat d'Alacant, amb xamfrà a l'Avinguda del Doctor Gadea, i al carrer de Rafael Terol. Està composta d'entresol i pisos primer, segon i un tercer amb golfes. Ocupa una superfície de tres-cents vuitanta-quatre metres vuitanta-cinc decímetres quadrats, compresos en un quadrilàter de xamfrans de cinc metres en els dos angles formats per les alineacions dels carrers, els costats dels quals estan determinats: al Nord per l'alineació del carrer de Rafael Terol, amb una longitud de vint-i-tres metres i setanta-sis centímetres; al Sud per la de Sant Ferran, amb una longitud de vint-i-sis metres seixanta-cinc centímetres; a l'Oest, per la de l'Avinguda del Doctor Gadea, amb una longitud de dotze metres i noranta-cinc centímetres, amidades en tota l'extensió, és a dir fins als punts d'intersecció o angles de les línies generals; tanca el quadrilàter per l'Est una recta de dinou metres normal a la línia del carrer de Rafael Terol, que dista vint-i-quatre metres noranta-cinc centímetres del centre de la línia Oest. Confronta pel front Sud amb el carrer de Sant Ferran; per la dreta entrant, Est, amb finca d'En Rafael Beltrán Ausó; per l'esquerra, Oest, amb l'Avinguda del Doctor Gadea, i pel dors, Nord amb el carrer de Rafael Terol.   
Aquest immoble és propietat actualment d'Econometria Alacantina, SA, inscrita en el Registre de la Propietat d'Alacant número dos, llibre 195, tom 1525, foli 61, finca 35.365, inscripció 2ª   
Article 2n  
L'esmentat immoble, es troba lliure de càrregues, gravàmens i inquilins.   
La compra que necessàriament es formalitzarà en escriptura pública, es realitzarà per un preu de vuitanta-cinc milions de pessetes (13.931.341 Pta.). Les despeses i els impostos que se'n deriven, seran abonats per les parts, segons la Llei.   
Article 3r  
El Servei de Patrimoni de la Tresoreria General realitzarà els tràmits necessaris per a fer efectiu el que disposa aquesta Ordre.   
València, 1 de desembre de 1986.   
El Conseller d'Economia i Hisenda,  
ANTONI BIRLANGA I CASANOVA